Tanzania

Tanzania
**
 * Tanzania

** Tanzania ligger på østkysten av Afrika. Landet ble medlem av FN i 1961, og FN betegner Tanzania som et MUL- land, altså et minst utviklet land. Denne gruppen er basert på de landene som har en liten økonomisk og sosial utvikling. **

Tanzania er et svært fattig land, og omkring halvparten av befolkningen lever for under en amerikansk dollar om dagen, og disse går under betegnelsen å leve under ekstrem fattigdom. I dette landet er hovednæringen jordbruk, til tross for at topografien tilsier at kun ca 4% av landets areal er dyrkbart. Det meste er privat jordbruk, der de som eier jorda er selvforsynende. Landet har store ressurser av blant annet gull. I tillegg er eksport av kaffe og cashewnøtter en viktig del av landets økonomi. Turisme er også viktig for Tanzania, flotte nasjonalparker med attraksjoner som Kilimanjaro trekker en del turister.
 * Økonomi: **



Chama Cha Mapinduzu (CCM) har hatt regjeringsmakten i landet siden 1961 Landet var før det en ettpartistat og fortsatt er arven fra denne stor. Opposisjonen er fortsatt svak og det er mye korrupsjon. President Jakaya Mrisho Kiwete fra CCM vant i 2005 valget med 80 prosent av stemmene. Han har tatt tak i korrupsjonsproblemene og blitt svært populær blant folket. Noe av grunnen til dette er også at han har jobbet mye med å fremme kvinners rettigheter i landet. Landet er i union med Zanzibar og forholdet mellom disse landene har lenge vært anspent og preget av misnøye. Zanzibar ønsker større selvstendighet i forhold til Tanzania. Denne konflikten blusser som regel opp i valgperioder. Imens mener Tanzania at Zanzibar bør være svært godt fornøyd med unionsavtalen de har.
 * Politikk: **



Tanzania har nesten nådd tusenårsmålet om grunnskoleutdanning for alle, men når det gjelder barnedødelighet er landet et av de aller verste sør for Sahara. **Kulturelle forhold:** Tarabu-kulturen er veldig viktig for mange i Tanzania. Tarabu-musikken er en sammenblanding av swahilisanger med innslag av arabiske og indiske melodier. Kulturen svært livlig og veldig populær blant kvinnene. Kulturen preger folket langs hele kysten, spesielt på Zanzibar. I disse dager gjennomgår denne kulturen store endringer og den er blitt mer moderne. Disse endringene av tarabu-kulturen har ført til store diskusjoner. Sangene er blitt svært kontroversielle og har mye seksuelt innhold.
 * Sosiale forhold: **

I de siste årene har landet hatt en økonomisk vekst. Veksten har vært stabil, men allikevel ikke kommet de fattigste til gode. De er absolutt avhengige av midler utenfra. Uten internasjonal bistand ville de ikke ha klart seg. Verdensbanken og flere bilaterale donorer har hjulpet til med å bygge opp og rehabilitere store deler av landet s infrastruktur. De har i tillegg stor utenlandsgjeld, selv om de i 2001 fikk slettet store deler av den.



** Næringslivet i Tanzania er ganske komplisert. I og med Tanzania er et av de aller fattigste landene i verden og er totalt avhengig av bistand, byr dette på mange økonomiske utfordringer. Landet har også meget begrensede naturressurser, noe som forverrer situasjonen betraktelig. Tanzania har likevel et bredt sammensatt ressursgrunnlag. Landet har kontroll over en rekke mineraler, som for eksempel smykkestener som er populære eksportvarer. Fremfor alt er Tanzania et jord- og landbruksland, og økonomien er avhengig av landbruket på mange måter. Først og fremst brukes jordbruket til selvforsyning, men det produseres også en del ulike varer til eksport. Eksempler på slike varer er kaffe og cashewnøtter.
 * Hva er en sannsynlig, fremtidig utvikling?

Helt siden 1966 har Tanzania vært et av de prioriterte landene for bistand fra Norge. De senere årene har det blitt lagt mest vekt på at landet skal klare å mobilisere seg selv, og lære seg selv å drive. Hvis de får til å utnytte egne ressurser på økonomiske og lønnsomme måter, vil den utenlandske bistanden gradvis synke, og landet vil kunne bli uavhengig av hjelp. Det trengs også reformer, lov og orden i landet for å kunne drive det på en best mulig måte. Tanzania er med i noen samarbeidsorganisasjoner som er regionale og økonomiske for landets utvikling. Et eksempel på dette er East African Community, der de har opprettet en tollunion med de regionale landene og laget et fellesmarked slik at landene har mulighet til å utvikle seg i lik retning. En forbedret infrastruktur i disse landene er også et prosjekt for EAC.



Tanzania er et lite industrialisert land, noe som gjør at utviklingen av landet videre blir desto mer spennende. Grunnen til den lave industrien er blant annet at innbyggerne er nødt til å drive med selvforsyningsjordbruk, og rett og slett jobbe for å få mat på bordet, i stedet for å kunne jobbe for å selge varer videre. Dette er noe både styresmaktene i landet, og spesielt bistandslandene burde fokusere på de videre årene, for å få en sunn og realistisk utvikling. Grunnen til at industrien i Tanzania er så dårlig, er selvsagt på grunn av manglende ressurser og utrolig lav økonomi. Flere produksjonsanlegg har blitt nedlagt på grunn av økte energikostnader osv. Dette gjør situasjonen mye verre enn det den kunne vært, hvis landet hadde visst hvordan de skal delegere og bruke penger.

En sannsynlig fremtidig utvikling for Tanzania er ganske vanskelig å spå. Landet er utrolig fattig og veldig lite utviklet. Først og fremst burde hjelpeorganisasjoner ta fatt på de økonomiske problemene og hjelpe landet til å klare å ta vare på seg selv som nasjon, og ikke bare som individer. Men vi kan ikke klandre afrikanerne for å tenke for lite på landet sitt. Når det står mellom liv og død, er det lite annet som har noen betydning. Derfor burde utviklingen fremover være å forbedre økonomien og de menneskelige levekårene. Hvis dette skal gå, må fokuset være på å lage et bærekraftig samfunn innad i landet, der landbruket ikke lenger handler om å ta vare på seg selv og sitt, men gjøre slik at alle bønder klarer å produsere nok til å kunne selge varer eller bytte varer med andre bønder, mot andre produkter som familien trenger for å bestå.

 Det er ingen tvil om at Tanzania er et av de landene som rammes absolutt hardest av klimaforandringene. På bildet over ser vi bønder som mister kyr grunnet tørke. Dette er ikke uvanlig. Flere familier som livnærer seg kun ved hjelp fra kyrne sine stirrer i disse dager døden i øynene, skriver Aftenposten i en artikkel før jul. Familiene har ikke lenger noe å leve av, og ser ingen annen mulighet enn å vente på å sulte i hjel. Det er helt absurd å tenke på at per dags dato sitter det mange millioner mennesker rundt i verden og venter på å sulte i hjel, rett og slett fordi de ikke har noe annet valg.
 * Hvilke argumenter taler for en positiv/ negativ fremtid? **

Selv om fattigdom, sult, sykdom og nød rammer landet i sin helhet, er det fortsatt håp for en bedre fremtid. I en liten by ved foten av Afrikas høyeste fjell, Kilimanjaro, drives det aktivt med turistvirksomhet og drift av kaffeplantasjer. Likevel preges også slike byer som har funnet en måte å stå på egne bein på, av fattigdom. Sykdommer som HIV/Aids er utbredt i Tanzania, og barn med HIV- smittede foreldre blir nektet utdanning.

En måte å forebygge mye fattigdom og elendighet på er å forebygge videre spredning av disse dødelige sykdommene, og opplyse befolkningen om konsekvensene. Det er også viktig å satse på utdannelse til den yngre garde, for å få befolkningen til å bli innovativ og klare å ta ansvar for industrialisering og utvikling i eget land, ved hjelp økonomisk fra bistandsland til å komme i gang med arbeidet. Det er ingen tvil om at land som Tanzania har en fremtid, verden generelt må bare bry seg mer. Landet roper desperat om hjelp for å få flere bistandsarbeidere til å opplyse, hjelpe og lære, mer penger bevilget til utdanning og industri og sist men ikke minst; vaksiner og medisiner for å bekjempe pandemier i landet.

[|http://www.snl.no/Tanzania/næringsliv] - økonomi, utvikling og levekår, lastet ned 8/3-10 [] - utvikling, lastet ned 8/3-10 [] - Tanzanias fremtid, lastet ned 8/3-10 [] - utdanning, lastet ned 8/3-10 [] - EAC, facts and achievements, lastet ned 8/3-10
 * Kilder: **